open-index/open-wikipedia-markdown huggingface dataset:
Avgjørende seier

En **avgjørende seier** er en udiskutabel militær seier i et slag som avgjør eller i vesentlig grad påvirker det endelige resultatet av en konflikt. Begrepet brukes også i andre sammenhenger, for eksempel innen sport. I *Defining and Achieving Decisive Victory* defineres en operativ avgjørende seier som «en seier som bestemmer utfallet av en kampanje, men ikke nødvendigvis utfallet av krigen som helhet». Et **avgjørende tap** refererer til det samme, men det brukes om den beseirede parten.

## Eksempler
For eksempel betraktes slaget ved Midway som «avgjørende» fordi det representerte et maktskifte i stillehavskampanjen som Japan ikke var i stand til å snu, til tross for at Stillehavskrigen endte mer enn tre år senere. 

Begrepet har også blitt brukt til å beskrive seire der den fremherskende parten overveldet den tapende partens fullstendig. For eksempel blir angrepet på Pearl Harbor enkelte ganger beskrevet som en avgjørende seier for japanerne, selv om det ikke bestemte det endelige utfallet av krigen i Stillehavet.

## Se også
*Taktisk seier
*Strategisk seier

## Litteratur
*
Brian Mikkelsen

**Brian Arthur Mikkelsen** (født 1966) er en dansk næringslivsleder og tidligere politiker.

Han var medlem av Folketinget fra 1994 til 2018, som representant for Det Konservative Folkeparti. Han var Danmarks kulturminister fra 2001 til 2008, justisminister fra 2008 til 2010, økonomi- og næringsminister fra 2010 til 2011 og næringsminister fra 2016 til 2018.

I 2018 ble han administrerende direktør i Dansk Erhverv, en av Danmarks største arbeidsgiver- og interesseorganisasjoner.

## Liv og virke
Han vokste opp i en typisk drabantby i Ballerup utenfor København.

Han var formann i Konservative Gymnasiaster fra 1986 til 1987 og formann i Konservativ Ungdom fra 1989 til 1990. Samtidig studerte han statsvitenskap ved Københavns Universitet. Han ble cand.scient.pol. i 1994.

Mikkelsen ble valgt inn i Folketinget fra Vestsjællands amtskrets i 1994. Han var den konservative folketingsgruppens talsmann i forsknings-, kultur og utdannelsespolitiske saker, fra 1999 til 2001 også nestformann i gruppestyret.

Da Anders Fogh Rasmussen dannet regjering etter folketingsvalget i 2001, ble Mikkelsen utnevnt til kulturminister. Mikkelsen formulerte et borgerlig verdigrunnlag for kulturpolitikken og la opp til egne kanoner for utvalgte felt. I 2002 inngikk regjeringspartiene et medieforlik med Dansk Folkeparti, og i 2006 ble dette fulgt opp av et bredt medieforlik. Mikkelsen ville også anerkjenne idretten som en viktig del av kulturen. Han var visepresident i Verdens antidopingbyrå fra 2004 til 2006.

Idet den konservative partilederen Bendt Bendtsen trakk seg tilbake fra politikken i 2008, førte det til en rokering av de konservative ministrene, og Mikkelsen overtok som justisminister etter Lene Espersen. Ved Lars Løkke Rasmussens regjeringsomdannelse i 2010 flyttet Mikkelsen nok en gang til Espersens tidligere ministerium, nå som økonomi- og næringsminister. Han gikk av sammen med resten av regjeringen i 2011.

Mikkelsen var formann i den konservative folketingsgruppen fra 2012 til 2015 og næringsminister i Lars Løkke Rasmussens tredje regjering fra 2015 til 2016. Han forlot så politikken og tiltrådte som administrerende direktør i Dansk Erhverv.

## Referanser


## Eksterne lenker
* 
*
Koreansk standardtid

**Koreansk standardtid** (KST, Koreansk: 한국 표준시) er standardtiden i Sør-Korea. Den ligger 9 timer foran UTC (UTC+9). Korea benytter for tiden ikke sommertid, selv om det er gjennomført enkelte tester.

Koreansk standardtid er det samme som Japansk standardtid, samt tilsvarende for Indonesia og Jakutsk.

## Referanser
Skagelia

**Skagelia** er en gård nord på Lista som ligger vendt mot Fedafjorden i et søkke i fjellet mellom Skagen og øvre Stølen i Herad i Farsund kommune i Agder. Fra huset er det utsyn over fjorden og Hidra, og mot Skipmannsheia (364 moh).

## Historie
Gården har hatt kvernhus og laksefiske. Det er uvisst hvor gammel gården er. Samme slekta satt på gården fra rydningsmannen kom der tidlig på 1600-tallet og fram til 1901. Det som ga gården verdi var nok laksefisket.

Skagen og Skagelia utgjorde en egen skolekrets, med opptil 15-16 barn. Da det ble uforholdsmessig dyrt for daværende Lista kommune å opprettholde Skagen skole, tilbød kommunen å kjøpe Skagelia gård. Gården ble solgt i 1917, og Skagen skole ble nedlagt på grunn av for lite barnetall. Skagelia ble dermed den første av heigårdene i gamle Lista kommune som ble politisk styrt fraflyttet. Eldste sønnen Magnus Meland var ordfører i gamle Herad kommune i mange år. Han ble den siste ordfører i kommunen før kommunesammenslåingen til Farsund kommune. I 1964 solgte kommunen Skagelia til A/S Lister Skoganlæg.

## Se også
* Liste over matrikkelgårder på Lista.

## Referanser


## Litteratur
*Kåre Rudjord: *Listaboka I - gard og folk*, Farsund 1980. 
*Kåre Rudjord og Arnfinn Høyland: *Herad : bygda mellom fjorder og fjell*, Farsund 1977.

## Eksterne lenker
* Agder Energi: Nytt vindkraftprosjekt i Farsund
Liste over monarker av Jerusalem

**Liste over monarker i Kongeriket Jerusalem** i årene 1099 to 1291 da dette eksisterte.

De første kongene brukte tittelen *Rex Latinitas Ierosolimitanus* («konge over de latinske i Jerusalem»). De tok ikke sikte på å herske over de lokale kristne, muslimer eller jøder.

Kongedømmet var delvis et valgmonarki og delvis gjennom arv. Da kongedømmet var ved sitt høydepunkt, på midten av 1100-tallet, var det en kongelig familie med en ganske klar arverekkefølge. Uansett ble monarken valgt, i hvert fall godkjent, av den lovgivende forsamlingen Haute Cour. Kongen ble ansett som en primus inter pares («den første blant likemenn»).

## Se også
* Kongeriket Jerusalem
* Jerusalem
Liten sølv

**Liten sølv** er en kaninrase i smårase-gruppen. Kjennetegn til rasen er sølvhårene.

## Historie
Liten sølv er antageligvis en av de eldste kaninrasen som finnes. Noen mener den eksisterte før år 0. Liten sølv ble beskrevet av engelskmannen Markham i 1631. Sølvkaninen skal visstnok stedvis ha oppstått i vill tilstand, selv om flere ville sølvkaniner i dag antageligvis er forvillede tamkaniner.

## Utseende

Sølvkaninen har normal pels, men hårspissene blir sølvfargede fra og med første felling. En svart sølv blir altså født helt svart, men får sølvfargen etter en tid. Sølvkaniner skilles i mørk, mellom og lys variant. (De mørke har 20 normale hår for hvert sølvhår, mellomvarianten har like mange sølvhår som normalhår, mens den lyse har 20 sølvhår for hvert normalhår.) Både mørkere og lysere varianter finnes. Det er viktig at sølvkaninen ikke får hvite hår, da dette er en feil. Sølvhårene er kun lyse i spissen, og ikke helt ned til huden.

Godkjente grunnfarger til sølvkaninene er svart, blå, brun, viltgrå og viltgul. Voksenvekt: 2,51 til 3,2 kg.

## Referanser


## Se også
* Stor sølv
* Liste over kaninraser
Massegymnastikk

**Massegymnastikk** (en: *Mass games*) er et fenomen som er sterkt forbundet med den tidligere Østblokken der dette ble utviklet til å bli gigantarrangement, der enkeltindividene gikk opp i en større gruppe i nøye koreagraferte bevegelser. 

Antall deltakere var ofte svært høyt, mange tusen og titusener var med på massegymnastikken i store stadioner. Ofte ble en langside benyttet til å vise ulike tablå ved at hundrevis av mennesker viste fram fargede kort eller fargede sider i en stor bok, som ble et bilde, ord eller ett symbol.

Massegymnastikk er forbundet med statlig propaganda, med islag av nasjonalisme, der den tsjekkiske Sokolbevegelsen var framtredende.

Massegymnastikk er benyttet i mange land, også i Vesten, men da uten det sterke politiske innslaget, som for eksempel ligger bak massegymnastikken som i dag gjennomføres i Nord-Korea, blant annet i form av Arirangfestivalene som har så mange som 100.000 deltakere.

Filmen *[[A State of Mind]]* (2004) beskriver i detalj hvordan to unge jenter fra Pyongyang forbereder seg til sin fremføring som en del av denne festivalen.

## Eksterne lenker
* Video fra nordkoreansk massegymnastikk
* Massegymnastikk under kommunismen
* ''A State of Mind'' 
* 
* Massegymnastikk i Nord-Korea – fotos
* Bilder fra Arirangfestivalen i Pyongyang
A State of Mind

***A State of Mind*** er en dokumentarfilm fra 2004, regissert av Daniel Gordon og produsert av Nicholas Bonner. Filmen følger to nordkoreanske barn og deres familier i en åtte måneders periode mens de trener på massegymnastikk i Pyongyang i 2003. 

Filmen vant to priser under Pyongyang Film Festival i 2004 og ble vist ved elleve andre filmfestivaler før den ble kinoklar i 2005.

## Se også
* The Game of Their Lives (2002), Daniel Gordon og Nicholas Bonners tidligere film om de gjenlevende nordkoreanske fotballspillerne fra VM i fotball 1966
* Crossing the Line (2006), Daniel Gordon og Nicholas Bonners siste film basert på Joe Dresnok, en amerikansk soldat som hoppet av til Nord-Korea i 1962

## Referanser


## Eksterne lenker
* 
* A State of Mind 
* Koryo Tours, organiserte arrangementet i Nord-Korea
Varig Log

** Varig Logistica** er et brasiliansk flyselskap.

## Historie
**VarigLog** ble opprettet i september 2000 som et heleid datterselskap av det brasilianske flyselskapet Varig og sysselsetter ca 1345 personer. I 2005 ble det kjøpt opp for 48.2 millioner dollar av holdingselskapet Volo do Brasil i forbindelse med at Varig splittet opp selskapet. Forhandlingen ble avsluttet i juni 2006 hvorpå salget ble godkjent av brasilianske myndigheter som har ganske strenge føringer for hvor stor del utenlandsk kapital som kan være involvert, begrenset til 20%

I juli 2006 kjøpte Volo-gruppen VarigLogs tidligere morselskap Varig og opprettet «nye» Varig i 2005, men mindre enn ett år senere avhendet Volo-gruppen Varig. 28. mars 2007 ble Varig solgt til Gol Transportes Aéreos for 320 millioner dollar.

I mars 2008 ble Varig Log solgt igjen, denne gangen til Arrow Air som sto bak fraktselskapet Arrow Air Cargo. De ble begge kjøpt til slutt av MatlinPatterson holding, men de ble ikke implementert. 

Siden mars 2008 har Varig Log akkumulert gjeld hos både store og små leverandører som førte til at de til slutt måtte be om å bli satt under konkursbeskyttelse den 3. mars 2009. Den tidligere eieren MatlinPatterson samt tidligere investorer ble beskyldt for å ha vanstyrt selskapet med hensikt å lede Varig Log til konkurs. 

## Ruter
Belém-Val de Cães, Belo Horizonte-Confins, Brasília, Buenos Aires-Ezeiza, Campinas-Viracopos, Caracas, Curitiba-Afonso Pena, Dakar, Florianópolis, Fortaleza, Frankfurt, Guayaquil, Lima, Los Angeles, Manaus, México, Miami, Porto Alegre, Recife, Rio de Janeiro-Galeão, Sal, Salvador da Bahia, Santiago de Chile, São Paulo-Guarulhos, og Vitória

## Flåte
Den nåværende flyflåten inneholder følgende fly (pr. mars 2010):
Liste over episoder av Flyhavarikommisjonen

Dette er en **liste over episoder av [[Flyhavarikommisjonen (TV-dokumentar)|''Flyhavarikommisjonen'']]**. Serien blir sendt på blant annet Discovery Channel og National Geographic Channel. Serien har vært på luften siden 2003, og er så langt i sin tjueandre sesong. Flere spesial-episoder har blitt sendt utenfor sesongene. Selv om serien fokuserer på flyulykker og andre hendelser innenfor luftfarten, så handler tre episoder om andre typer hendelser. Disse episodene ble sendt under tittelen *Crash Scene Investigation* utenfor Canada.

## Episoder
Per 10. januar 2022 har det blitt laget 200 episoder fordelt på tjueto sesonger; hvorav fem er *Science of Disaster* episoder og tre er episoder fra *Crash Scene Investigation,* som ikke handler om flyhavari.

### Sesong 1 (2003)

### Sesong 2 (2004)

### Sesong 3 (2005)

### Sesong 4 (2006)

### Sesong 5 (2007)

### Sesong 6 - Special (2007)

### Sesong 7 (2008)

### Sesong 8 - Special (2009)
kommer snart
### Sesong 9 (2009)
kommer snart
### Sesong 10 (2010)
kommer snart
### Sesong 11 (2011)
kommer snart
### Sesong 12 (2012)
kommer snart
### Sesong 13 (2013)
kommer snart
### Sesong 14 (2014)
kommer snart
### Sesong 15 (2015)
kommer snart
### Sesong 16 (2016)
kommer snart
### Season 17 (2017)

## Referanser
Johan av Pfalz

**Johan av Pfalz** (født 1383 i Neunburg, død 14. mars 1443 i Kloster Kastl i Oberpfalz) var pfalzgreve i Neuburg og Neumarkt 1410-1443. 

Han var sønn av den tyske kongen Ruprecht III av Pfalz og Elisabeth av Hohenzollern.

Johan giftet seg i København 15. august 1407 med Katarina av Pommern (ca 1390&ndash;1426). Paret fikk sønnen Kristoffer av Bayern (1416–1448), som ble nordisk unionskonge fra 1440/42 til 1448.

## Referanser
Gösta Runö

**Gösta Otto Runö** (født 9. desember 1896, død 19. november 1922) var en svensk sportsutøver som deltok i de olympiske leker 1920 i Antwerpen.

Runö bant en olympisk bronsemedalje i moderne femkamp under Sommer-OL 1920 i Antwerpen. Han kom på tredjeplass i konkurransen bak sine landsmenn Gustaf Dyrssen og Erik de Laval

## OL-medaljer
* 1920  Antwerpen -  Bronse i moderne femkamp  Sverige

## Eksterne lenker
*
Kinas riksvei 315

**Kinas riksvei 315** (*G315*) løper vestover fra Xining i provinsen Qinghai til Kashgar (Kashi) i Xinjiang. Den er 3063 kilometer lang. 

## Rute og distanse
One Size Fits All

**[[Én størrelse passer alle]]** (engelsk: *one size fits all*) er et markedsføringsbegrep antyder at et produkt kan brukes i flere tilfeller.

***One Size Fits All*** kan også referere til:

* ''One Size Fits All'' (Ole Evenrud-album)
* ''One Size Fits All'' (Pink Cream 69-album)
* ''One Size Fits All'' (Frank Zappa-album)
Brevikstunnelen

**Brevikstunnelen** er en veitunnel på riksvei 354 (gamle E18). Tunnelen går gjennom Åsen i Brevik i Porsgrunn kommune i Telemark og forbinder Breviksbrua med resten av veien nordover. Tunnelen er 212 meter lang. Den ble åpnet i 1962.

## Se også
* Breviksbrua
* Høgenheitunnelen
* Veitunneler i Norge
* Liste over veitunneler i Norge

## Referanser
Norsk Kjemisk Selskaps medalje til minne om Guldberg og Waages massevirkningslov

**Norsk Kjemisk Selskaps medalje til minne om Guldberg og Waages massevirkningslov** oftest omtalt som **Guldberg og Waage-medaljen**, er en forskningspris som deles ut av Norsk Kjemisk Selskap til norske kjemikere, som anerkjennelse for et vitenskapelig og/eller teknisk kjemisk arbeid utført i Norge.

## Bakgrunn
Medaljen ble innstiftet 11. mars 1964 i forbindelse med selskapets feiring av 100-årsdagen for oppdagelsen av massevirkningsloven i 1864. Det var Cato Guldberg (1836–1902) og Peter Waage (1833–1900) som oppdaget og formulerte massevirkningsloven, ved det som i dag er Kjemisk institutt ved Universitetet i Oslo.

## Prismottagere
*  Erling B. Johnson og Odd Hassel
*  Håkon Flood, Per Laland og Nils Andreas Sørensen
*  Eirik Samuelsen og Olav Foss
*  Otto Bastiansen
*  Leif R. Hougen
*  Alexis C. Pappas og Sven G. Terjesen
*  John Ugelstad
*  Lars Skattebøl og Johannes Dale
*  Kaj Grjotheim og Tormod Førland
*  Øystein Bøyum
*  Synnøve Liaaen Jensen og Olav Å. Smidsrød
*  Harald Øye
*  Alf Bjørseth
*  Trygve Helgaker
*  Eiliv Steinnes
*  Arne Berg
*  Signe Kjelstrup
*  Truls E. Norby
*  Leiv K. Sydnes

## Referanser


## Eksterne lenker
* Prisvinnerliste hos Norsk kjemisk selskap
Nils Christophersen

**Nils Damm Christophersen** (født 1946 i Levanger) er en norsk informatiker. Siden 1991 har han vært professor ved Institutt for informatikk ved Universitetet i Oslo. 

Christophersen tok hovedfag i fysikk (kybernetikk) i 1972, og doktorgraden i informatikk i 1983. Fra 1972 til 1975 jobbet han ved Forsvarets forskningsinstitutt. Hans forskningsfelt var å utvikle datamodeller av effektene av sur nedbør i jordsmonn og ferskvann. Han har forsket på digital signalbehandling og bildeanalyse. 

Etter et forskningsopphold ved Stanford i 1997-98,  tok han initiativ til å opprette Gründerskolen, et studieprogram for entreprenørskap. Dette ble senere utvidet til Senter for entreprenørskap da Christophersen var prodekan for undervisning. Han er nå styreleder for senteret. 

Han er en av Norges mest siterte forskere, og var i 2010 en av fjorten forskere ved norske institusjoner som er rangert som *highly cited* i ISI-indeksen

## Referanser


## Eksterne lenker
* Hjemmeside ved UiO

 
* Foredrag på Wikimedia Academy 2009 Wikipedia and Science (video 30min, engelsk)
Henrik, greve av Monpezat

**Henrik Carl Joachim Alain** (født 2009) er sønn av prins Joachim og prinsesse Marie, og har tittelen greve av Monpezat. Henrik er nummer åtte i arvefølgen til den danske tronen.

Han er det femte barnebarn av dronning Margrethe og prins Joachims tredje barn og tredje sønn. Han er født på Rigshospitalet og målte 49 cm og veide  gram.

Henrik ble døpt den 26. juli 2009 i Møgeltønder kirke. Navnet Henrik er etter hans farfar, Prinsegemal Henrik av Danmark, Carl er enten den danske formen av Maries bror Charles, eller etter Dronning Margrethes onkel Carl Johan, Joachim er oppkalling etter Henriks far, prins Joachim og Alain er etter Maries far.

Alle med arverett til tronen får på dansk tittelen *til Danmark* mens inngifte og de som har mistet arverett bruker *af Danmark*. Prins Henrik er *til Danmark*, hans farfar, prins Henrik (1934-2018), som var gift med dronningen var prins *af Danmark*.

## Stamtavle

## Referanser
Malcolm Jobling

**Malcolm Jobling** (født 29. januar 1951 i Middlesbrough, Storbritannia) er en britisk fiskeriforsker. Siden 1985 har han vært professor i akvakultur ved Universitetet i Tromsø.

Han tok doktorgraden i zoologi ved University of Glasgow i 1979, og ble professor ved Norges fiskerihøgskole 34 år gammel. Han er en av verdens mest siterte forskere i sitt fagfelt, og var i 2010 en av fjorten forskere ved norske institusjoner som er rangert som *highly cited* i ISI-indeksen

## Referanser

## Eksterne lenker

*
Terje Espevik

**Terje Espevik** (født 15. november 1954) er en norsk cellebiolog og immunolog. Han er leder for Senter for molekylær inflammasjonsforskning ved Norges teknisk-naturvitenskapelige universitet (NTNU), et senter for fremragende forskning som ble opprettet i 2013.

Han voks opp i Os i Hordaland og studerte ved Norges tekniske høgskole. I 1989 ble han professor II i cellebiologi samme sted og full professor i 1993, ved Institutt for kreftforskning og molekylærbiologi ved NTNU. 

I sin forskning har han studert molekylære mekanismer for aktivering av celler i det medfødt immunsystem, samt utvikling av alginat mikrokapsler for behandling av type I diabetes. Han driver også med opptak av film inne i celler.

Espevik var i 2010 en av fjorten forskere ved norske institusjoner som er rangert som *highly cited* i ISI-indeksen

I 2012 ble han valgt inn i Det Norske Videnskaps-Akademi i gruppe for cellebiologi og molekylær biologi.

## Verv og utmerkelser
__NOTOC__
* Kong Olav Vs Kreftforskningspris 1993
* Stiansen Eiendom sin biomedisinske forskningspris 1996 på 500 000 kroner, delt ut av Det Norske Videnskaps-Akademi
* Det Kongelige Norske Videnskabers Selskab innvalgt

## Bibliografi
; Utgivelser (mest siterte) 
* 
*  

## Referanser


## Eksterne lenker
One Size Fits All (Frank Zappa-album)

***One Size Fits All*** er et musikkalbum av Frank Zappa og The Mothers of Invention, utgitt i 1975. Albumet er bandets siste album. Albumet ble spilt inn av medlemmer av Mothers of Invention sommer/høst 1974, med George Duke (keyboard/sang), Chester Thompson (trommer), Ruth Underwood (rytmeinstrumenter), Tom Fowler (bassgitar) og Napoleon Murphy Brock (saksofon/sang). «Can’t Afford No Shoes» er spilt inn med James Youman istedenfor Tom Fowler, da Fowler hadde brukket hånda under en turné. Youman hoppet inn som vikar.

Frank Zappa fastslo i en tekst på albumetcoveret at albumet ble innspilt på samme tid som "det neste albumet". Men det "neste albumet" ble isteden *Bongo Fury*, som bestod mest av live-opptak med Captain Beefheart fra mai 1975. Ifølge kommentarer i et radio-intervju med Frank Zappa i april 1975, var det slik å forstå at låten «Greggery Peccary», skulle være med i det "neste albumet", men det sporet dukket opp først tre år senere, på albumet *[[Studio Tan]]*.

*One Size Fits All* ble først utgitt på CD av Rykodisc i 1988. Albumet ble gjenutgitt av Rykodisc i 1995 med forbedret omslag, men med samme lydkvalitet. I 1996 ble en "24-karat gold Au20" utgave utgitt med betydelig forbedret lydkvalitet. I 2012 ble albumet remastret og utgitt nok en gang av Universal Music Group..

## Sporliste
Alle sangene er skrevet av Frank Zappa.
### Side en
# «Inca Roads» – 8:45
# «Can't Afford No Shoes» – 2:38
# «Sofa No. 1» – 2:39
# «Po-Jama People» – 7:39
### Side to
# «Florentine Pogen» – 5:27
# «Evelyn, a Modified Dog» – 1:04
# «San Ber'dino» – 5:57
# «Andy» – 6:04
# «Sofa No. 2» – 2:42

## Personell
### Musikere
* Frank Zappa – vokal (spor 4, 6, 9), gitar
* George Duke – keyboard, synthesizer, bakgrunnsvokal, vokal (spor 1, 8, 9)
* Ruth Underwood – marimba, vibrafon, perkusjon
* Johnny «Guitar» Watson – vokal (spor 7, 8)
* James «Bird Legs» Youman – bass (spor)
* Chester Thompson – trommer, lydeffekter, stemmer
* Tom Fowler – bassgitar (alle spor bortsett fra spor 2)  
* Captain Beefheart (kreditert som «Bloodshot Rollin' Red») – munnspill (spor 7)
* Napoleon Murphy Brock – tenorsaksofon, fløyte, vokal (spor 5, 8), bakgrunnsvokal

### Produksjon
* Kerry McNabb – lydtekniker, remix
* Cal Schenkel – design, illustrasjoner, malerier
* Mike D. Stone (fra "Record Plant") – lydtekniker
* Michael Braunstein – lydtekniker
* Unity – assisterende lydtekniker
* Dick Barber – assisterende lydtekniker
* Gary O. – lydtekniker
* Ferenc Dobronyi – design
* J.E. Tully – design
* Coy Featherstone – assisterende lydtekniker
* Paul Hof – assisterende lydtekniker
* Matti Laipio – stemmer, assisterende lydtekniker
* Bill Romero – stemmer, assisterende lydtekniker
* Richard "Tex" Abel – assisterende lydtekniker
* Jukka – lydtekniker

## Eksterne lenker
*
Birkenes Idrettslag

**Birkenes Idrettslag** (stiftet 18. november 1924) er et idrettslag i Birkenes som er aktiv innen fotball, friidrett, orientering, skiskyting og sykkel.

## Fotball
Fotballgruppa har et lag i 5. divisjon og spiller i Birkenesparken, der de i tillegg har arrangert Sørlandscupen i juli.

Sesongen 2022 er det Geir Atle Ellingsen som er A-trener.

### Tabell

## Ski
I 1963 kranset over tyve tusen tilskuere deres anlegg da klubben arrangerte stafett og 50 km langrenn herrer i Norgesmesterskapet på ski, der Harald Grønningen vant og mottok sin kongepokal.

## Sykkel
Det er mest kjent for sin sykkel-gruppe, etablert i 1973 av Siggen Realfsen. De arrangerte Norgesmesterskapet i 1976 og 1981 (50 km tempo). Mellom 1979 og 81 var Birkenes sponset av Star-kjøkken og brukte sykler fra Øglænd.  Norske og nordiske mesterskap ble vunnet med trener Gunnar Høygilt og toppsyklistene Geir Digerud, Jon Rangfred Hanssen, Dag Erik Pedersen og Arne Klavenes. 

I 2024 arrangerer de NM i terreng maraton i forbindelse med at Birkenes IL er 100 år.

Å i Heiane er et terreng maraton ritt som har blitt arrangert hvert år siden år 2000 (utenom 2020). Det har hatt Norgescup status 8 ganger (sist gang i 2023) og vært NM 2 ganger tidligere (Sist gang i 2018). Rittet går rundt i skogene i Birkenes, og løypene er ca. 45 km (Standard), ca. 60 km (NC), og rundt 100 km (Ved NM),Det pleier å bli arrangert i begynnelsen av Mai hvert år.

## Friidrett
Birkenes IL har ikke eget styre, men de arrangerer klubbens største arrangement som er Svalandsgubben også kjent som «Gubben» som er et 27 km langt terrengløp i mye myrer.

Våren 2022 begynner det en prosess for å få renovert det eksisterende friidrettsanlegget som bare er en grusbane. Friidrettsanlegget blir en 400 meter løpebane med fire felt og en sprintbane med fem felt i den ene enden. Det blir også mulighet for hekkeløp, lengde med og uten tilløp, høydehopp og kulestøt.

## Referanser


## Eksterne lenker
*
Baneservice

**Baneservice AS** er et norsk statlig selskap som leverer maskin- og entreprenørtjenester til jernbanerelatert virksomhet i Skandinavia. Selskapet bygger og vedlikeholder spor, kontaktlednings-, signal- og teleanlegg.

Baneservice ble etablert i 1992 ved at byggherre- og entreprenørfunksjonene ble skilt ut fra Norges Statsbaner. Selskapet ble i 1996 overført til Jernbaneverket som en selvstendig forretningsenhet. I 2005 ble Baneservice et statsaksjeselskap med Samferdselsdepartementet som eier. 1. januar 2016 ble forvaltningen av statens eierskap i Baneservice AS overført fra Samferdselsdepartementet til Nærings- og fiskeridepartementet.

Baneservice har også tidligere hatt virksomhet i Sverige, der selskapet blant annet har driftsansvar for kombiterminalen i Göteborg, der datterselskapet Baneservice Skandinavia AB holder til. Baneservice AS solgte seg ut av Baneservice Skandinavia i 2022. 

Konsernet hadde i 2022 ca. 630 ansatte.

## Referanser


## Kilder
* Melding til Stortinget nr 13, 2010–11: ''Aktivt eierskap – norsk statlig eierskap i en global økonomi'', avgitt 1. april 2011, side 75 ff.

## Eksterne lenker
*
Roses of Picardy

**«Roses of Picardy»** er en britisk krigstidsballade med melodi av Haydn Wood og tekst av Frederick Weatherly. Waetherly skrev den da han var arméoffiser i 1916. «Roses of Picardy» var én av de mest populære sangene fra den første verdenskrig.

Stykket ble raskt populært og fortsatte å være det i mange år etter sin opprinnelige utgivelse. Britiske soldater hadde sunget den da de ble innrullert til krigstjeneste ved Fronten i Frankrike og Flandern.

Weatherly skrev angivelig teksten etter at han hadde begynt å nære hengivenhet for en fransk enke, mens han fikk beskyttelse i hennes hjem.

Blant de første kommersielle innspillingene var de med Ernest Pike fra 1917 og John McCormack fra 1919. Så sent som i 1967 hadde Vince Hill en Top 20-hit med sangen, som fremdeles ble fremført i første tiår av 2000-tallet.

## Innspilte versjoner (i utvalg)
*Sidney Bechet
*Fernandel
*Mario Lanza
*Yves Montand
*The Platters
*Tino Rossi
*Frank Sinatra

## Eksterne lenker
*Vintage Audio: Roses of Picardy
Dong Fangxiao

**Dong Fangxiao** (kinesisk: 董芳霄; pinyin: *Dǒng Fāngxiāo*) er en tidligere kinesisk turner som nå bor på New Zealand.

Hun konkurrerte for Kina under Sommer-OL 2000 i Sydney og tok bronse i lagkonkurransen. Senere ble det funnet ut at hun var under aldersgrensen på 16 år da hun konkurrerte, og Kina ble derfor fradømt bronsemedaljene. USA rykket dermed opp på medaljeplass i øvelsen.

## Referanser


## Eksterne lenker
*
Johnny Guitar (sang)

**«Johnny Guitar»** er en amerikansk sang med melodi og tekst av Victor Young og Peggy Lee. Lee fremførte den i slutten av filmen med samme navn fra 1954.

Peggy Lee, Victor Young and His Singing Strings spilte inn sangen i Decca Studios, Los Angeles, 1. mars 1954. Den ble utgitt på 78-platen og singlen Decca 9&nbsp;29076 samme år.
Arild Andresen, piano med gitar og bass spilte den inn i Oslo 11. mars 1955 som første melodi i medleyen «Klaver-Cocktail Nr. 1» sammen med «Hymne á l'amour» og «Douce France». Medleyen ble utgitt på 78-platen His Master's Voice A.L.&nbsp;3513.

## Norsk versjon
Signaturen Textman har skrevet en svensk tekst som den norske bygger på. Den norske tittelen er «Johnny Gitar».

### Innspilling
*Ingrid Løvenberg med Robert Levins orkester. Utgitt på 78-platen His Master's Voice A.L.&nbsp;3600 i 1955.

## Referanser
J/80

**J/80** er en entypekjølbåt med jolleaktige egenskaper som er sertifisert til utenskjærs bruk. J/80 blir vanligvis seilt av 3-5 personer, den har en uttrekkbar baugspyd og en 65m² gennaker som gir båten svært gode unnavindsegenskaper, den planer ved vindhastigheter på 8 sm eller over. J/80 er en internasjonal entypebåt anerkjent av World Sailing (tidligere ISAF) med tilsvarende klasseregler. I Norge finnes det for tiden ca. 15 J/80.
SC Cambuur

**SC Cambuur-Leeuwarden** (normalt bare kjent som **SC Cambuur**) er en nederlandsk fotballklubb fra byen Leeuwarden i provinsen Friesland. SC Cambuur ble grunnlagt den 19. juni 1964, og spiller sine hjemmekamper på Cambuurstadion.

## Meritter
* **[[Eerste divisie]]: (1)** 1992

## Kjente spillere med tilknytning til klubben

## Referanser


## Eksterne lenker
* Cambuur.nl – Klubbens offisielle nettsider
Bryan (andre betydninger)

**Bryan** kan sikte til:

*Bryan, mannsnavn
*Bryan (Texas), by i den amerikanske delstaten Texas
*Bryan County (Georgia), fylke i den amerikanske delstaten Georgia
*Bryan County (Oklahoma), fylke i den amerikanske delstaten Oklahoma
9. serierunde i Tippeligaen 2010

**9. serierunde i Tippeligaen 2010** startet lørdag 1. mai klokken 17 med Strømsgodset mot Vålerenga. Runden fortsatte med seks kamper søndag 2. mai, fem kamper klokken 18 og hovedkampen mellom Tromsø og Rosenborg på Alfheim stadion klokka 20. Runden ble avsluttet mandag 3. mai med Aalesund mot Start klokken 19.


## Fakta

## Referanser
Louise (sang)

**«Louise»** er en amerikansk sang med melodi av Richard A. Whiting og tekst av Leo Robin. Den ble introdusert av Maurice Chevalier i hans første amerikanske spillefilm, *[[Montmartre-Sangeren]]* (*The Innocents of Paris*) fra 1929.

Maurice Chevalier with orchestra med refr. spilte inn sangen i New York 14. mars 1929. Den ble utgitt av Victor Records med katalognummer 21988 (i USA) og av EMI på His Master's Voice-etiketten med katalognummer B&nbsp;3073. I Norge ble den utgitt på His Master's Voice A.L.&nbsp;3391.

«Louise» var Chevaliers signatursang.

Frankie Trumbauer and his Orchestra spilte inn sin versjon 17. april 1929. Den ble utgitt av Okeh Records med katalognummer 41231 (i USA). I Norge ble den utgitt på Parlophon B&nbsp;41009.

## Norsk versjon
Rune Nordal har skrevet en norsk tekst. Den norske tittelen er også «Louise». 

### Innspilling
* Bugges Firo. Utgitt på LP-platen *Cadillac* (Philips 9114&nbsp;014) i 1976.

## Fotnoter og referanser
Federation of European Biochemical Societies

**Federation of European Biochemical Societies** (**FEBS**) er et internasjonalt vitenskapelig selskap som tar seg av  faglige arrangementer, publikasjoner og lignende innenfor biokjemi, molekylærbiologi og molekylær biofysikk i Europa. Selskapet er en  ikke-statlig organisasjon (NGO), som baserer seg på medlemskap gjennom nasjonale NGO-underorganisasjoner. Siden grunnleggelsen i 1964 har det hatt en sterk vekst og har  40,000 medlemmer fordelt på 43 land, 36 nasjonale biokjemiske selskap som medlem, samt 7 assosierte selskap. Norge er representert ved * [[Norsk biokjemisk selskap]] *. 

## Aktiviteter
FEBS sponser avanserte kurs for doktorgrads-studenter og postdoktorale studier, arrangerer vitenskapelige konferanser og deler ut stipender, priser og medaljer. FEBS distribuerer videre ledig vitenskapelig utstyr  blant de fattigere medlemslandene som en del avet fordelingsprogram kalt *Scientific Apparatus Recycling Scheme (SARS) *. FEBS gir dessuten unge vitenskapsmenn og –kvinner fra Øst- og Sentral-Europa mulighet til å besøke land i Vest-Europa og arbeide på laboratorier der. FEBS samarbeider med beslektede europeiske vitenskapelige selskaper som * [[European Molecular Biology Organization]] (EMBO), [[European Life Scientist Organisation]] (ELSO) *, og * [[European Molecular Biology Laboratory]] (EMBL) *.

## Tidsskrifter
FEBS utgir tre vitenskapelige tidsskrifter *[[FEBS Journal]], [[FEBS Letters]]* og *Molecular Oncology*. *FEBS Journal* hette tidligere *European Journal of Biochemistry*. *FEBS Journal* publiserer fullstendige forskningsrapporter, mens *FEBS Letters* satser på korte artikler og rask publisering med forenklet godkjenningsprosedyre.

## Referanser


## Eksterne lenker
*FEBS official website
Bryan

**Bryan** er et mannsnavn dannet som en variant av *[[Brian]]*, som har usikker opprinnelse. Det kan være dannet av de gamle keltiske ordene **brig*, «høy, nobel», eller *bre*, «bakke».

## Utbredelse
*Bryan* har vært et populært navn i USA siden 1950-årene og hadde en popularitetstopp med 0.5% i 1977.

I de fleste land er *Brian* den vanligste formen, men i fransktalende land brukes *Bryan* mer.

|}

## Kjente personer med navnet
Personene i listen er ordnet kronologisk etter fødselsår.
* Bryan Lee (f. 1943), amerikansk bluesgitarist
* Bryan Ferry (f. 1945), engelsk sanger
* Bryan Cranston (f. 1956), amerikansk skuespiller
* Bryan Robson (f. 1957), engelsk fotballspiller
* Bryan Adams (f. 1959), kanadisk rockeartist
* Bryan Singer (f. 1965), amerikansk filmregissør
* Bryan Lundbohm, amerikansk ishockeyspiller
* Bryan Eisenberg

## Referanser


## Eksterne lenker
*
Bryan (Texas)

**Bryan** er en by i Brazos County i den amerikanske delstaten Texas. Den er fylkessete for Brazos County og ligger midt i Brazos Valley i sentrale Texas. Elven Brazos passerer Bryan. Ved folketellingen i 2010 hadde byen 76&nbsp;201 innbyggere.

Bryan grenser til nabobyen College Station i sør. Sammen utgjør de det 16. største byområdet i Texas med om lag 190&nbsp;000 innbyggere.

## Referanser


## Eksterne lenker
*
Postsparebanken Grand Prix

**Postsparebanken Grand Prix**
var et midt-norsk sykkelritt arrangert i august, internasjonalt benevnt *Tour of Norway*
*1987 (tre dager)
*1988 Bo André Namtvedt (seks dager, innom Molde, Trollstigen, Åndalsnes, Dombås, Stjørdal, Levanger og Trondheim)
*1989 Dag Erik Pedersen (seks dager, innom Levanger, Verdal, Stjørdal, Trondheim, Oppdal, Sunndalsøra, Trollstigen, Lillehammer, Hamar og Gjøvik)
*1990 Olaf Lurvik (seks dager, samme som i 1989)
Hattpartiet

**Hattpartiet** eller hattarna var et politisk parti i Sverige i frihetstiden (1719–1772) og hadde makten i lengre perioder. Hattpartiet sto for merkantilistisk økonomisk politikk og en aggressiv utenrikspolitikk, spesielt overfor Russland, Sveriges nederlag i den store nordiske krig skulle hevnes. Som en motsetning til Hattpartiet oppsto Mösspartiet og begge ble nedlagt etter eneveldet ble innført i 1772.

## Referanser
Marlin

**Marlin** er et kvinnenavn og mannsnavn som er lite utbredt. Navnet har flere mulige opprinnelser.

## Etymologi
Kvinnenavnet *Marlin* kan være:
* dannet som en sammensetning av *[[Maria]]* og *[[Linda]]*.
* en variant av *Marlyn*, som igjen er en variant av *[[Marilyn]]. Andre varianter er *Marlen* og *Marlene*.

Mannsnavnet *Marlin* kan være en variant av det walisiske navnet *Merlin*. Andre varianter er *Marland* og *Marlon*.

*Marlin* er også det engelske navnet på flere store fiskearter i familien Istiophoridae ([[seilfisker]]), og på fransk kan navnet assosieres til [[svarttrost]].

==Utbredelse==
*Marlin* er et sjeldent navn. Det er mest utbredt som kvinnenavn, men i USA er *Marlin* mest brukt som mannsnavn. I USA var navnet mest brukt på 1930-tallet.






|}




|}

==Kjente personer med navnet==
Personene i listene er ordnet kronologisk etter fødselsår.
===Kvinner===
* [[Lene Marlin Pedersen]] (f. 1980), norsk artist
===Menn===
* [[Marlin Edgar Olmsted]] (1847&ndash;1913), amerikansk politiker
* [[Marlin Hurt]] (1905&ndash;1946), amerikansk komiker
* [[Marlin Perkins]] (1905&ndash;1986), amerikansk zoolog
* [[Marlin Carter]] (1912&ndash;1993), amerikansk baseballspiller, kjent som «Pee Wee»
* [[Marlin Fitzwater]] (f. 1942), amerikansk tidligere pressesekretær i Det hvite hus
* [[Marlin Briscoe]] (f. 1945), amerikansk quarterback, kjent som «Marlin the Magician»
* [[Marlin Stutzman]] (f. 1976), amerikansk politiker
* [[Marlin Jackson]] (f. 1983), amerikansk utøver i amerikansk fotball

==Annen bruk av navnet==
* Marlin er navnet på hovedfiguren i filmen *Oppdrag Nemo''

## Referanser


## Eksterne lenker
* 
*
Vancouver Olympic Village

**Vancouver Olympic Village** (VOV), er en olympisk deltakerby som ble bygget for deltakerne til Vinter-OL 2010 og de paralympiske vinterlekene 2010, som ble holdt i Vancouver i Canada. Deltakerlandsbyen er en 56&nbsp;000&nbsp;km² stor landsby som huser over 2&nbsp;800 deltakere, trenere og ledere under lekene. På grunn av den store avstanden mellom Vancouver og Whistler der flere øvelser ble holdt, ble det også konstruert en deltakerlandsby der, Whistler Olympic and Paralympic Village.

## Referanser


## Eksterne lenker
* VANOC
* Government of British Columbia
* Vancouver
* Nyheter og bilder  
* Fotos
Doug Mitchell Thunderbird Sports Centre

**Doug Mitchell Thunderbird Sports Centre** (også kjent som **UBC Winter Sports Centre** og **UBC Thunderbird Arena**) er en innendørs sportshall i Vancouver i Canada. Hallen ligger like utenfor bygrensen, rett ved siden av University of British Columbia. Hallen er vanligvis brukt til ishockey, og huser både herre og damelaget til UBC Thunderbirds, og holder internasjonale standard med 61 m × 30 m (200&nbsp;ft × 98.4&nbsp;ft). Hallen var brukt til Vinter-OL 2010, som en av to ishaller, og har i overkant av 5000 sitteplasser.

## Eksterne lenker
* 
* Vancouver 2010 – Profil
Sinner

**Sinner** er et tysk heavy metal-band etablert av  i 1982.

## Diskografi
;Studioalbum
* *Wild'n'Evil* (1982)
* *Fast Decision* (1983)
* *Danger Zone* (1984)
* *Touch of Sin* (1985)
* *Comin' Out Fighting* (1986)
* *Dangerous Charm* (1987)
* *Mat Sinner – Back To The Bullet* (1990)
* *No More Alibis* (1992)
* *Respect* (1994)
* *Bottom Line* (1995)
* *Judgement Day* (1997)
* *The Nature of Evil* (1998)
* *The End of Sanctuary* (2000)
* *There Will Be Execution* (2004)
* *Mask of Sanity* (2007)
* *Crash & Burn* (2008)

;Konsertalbum
* *In The Line of Fire (Live In Europe)* (1996)

;Samlealbum
* *The Best of Sinner – Noise Years* (1995)
* *Germany Rocks – The Best of Sinner* (1995)
* *Treasure – The Works 93-98* (1998)
* *The Second Decade – Best of* (1999)
* *Emerald – Very Best of Sinner* (1999)

## Eksterne lenker
* 
*
Steve Rodby

**Steve Rodby** (født 9. desember 1954 i Illinois, USA) er en amerikansk Grammy-vinnende bassist og produsent. Mest kjent er hans rolle som fast bassist i jazzgruppen Pat Metheny Group hvor han har vært en nøkkelperson siden 1980. Han overtok da rollen etter bassisten Mark Egan. Sammen med gruppen har han mottatt 10 Grammy-priser samt en hel del andre priser og nominasjoner.

## Biografi
Steve Rodby vokste opp i Joliet, et lite sted i Will som ligger i Illinois, USA. Hans far var også musiker og jobbet som kompositør og korleder. Allerede som 10-åring hadde Rodby funnet interessen for bassgitaren, og det tok ikke lang tid før han spilte sammen med sin far på gehør da faren også var en erfaren gitarspiller. Det tok ikke lang tid før Rodby var godt kjent i musikkmiljøet, og han ble kjent med musikere som Peter Labella og Warren Benfield. Han begynte å studere musikk på Northwestern University i Illinois og fikk gjennom denne stillingen mulighet for å spille med symfoniorkestre i Chicago, da på kontrabass. Noe senere fant han ut at han heller ville spille ren jazz på utesteder, og han fikk tak i en fast stilling på den legendariske jazzklubben "The Jazz Showcase" i Chicago. Her spilte han fem ganger i uken som en improvisatorisk utvikling. Etter at han var uteksaminert fra universitetet begynte han å spille inn litt musikk i studio, men var foreløpig ikke noen etablert musiker utenfor Chicagos grenser.

Hans musikalske karriere skulle for alvor begynne da han fikk en telefon fra en tidligere venn fra korpsleir der han hadde deltatt som barn. Denne vennen var gitaristen Pat Metheny, og Rodby fikk spørsmål om han ville komme på audition for Methenys nye gruppeprosjekt som da hadde eksistert i kun få år. Steve Rodby trengte ikke vise seg mye frem før han ble tatt inn i bandet i 1980. Han overtok da posisjonen til bassisten Mark Egan som hadde jobbet på de to første albumene til gruppen. Dette medlemskapet skulle vise seg å vare til denne dag.  Gruppens arbeid ble varig, og Steve Rodby har spilt på over 15 album med gruppen, derav albumene tilsammen har solgt over en million kopier. Han har sammen med gruppen vunnet 10 Grammy awards, og har blitt omtalt som en unik og oppfinnsom bassist. På siden har også Rodby fungert som innleid studiomusiker på en hel del album og som produsent på mye eget materiale. Han har fått jobbe med blant annet Joe Henderson og Tony Bennett og har fått en status som kjent bassist i jazzmiljøet, men også som musiker og produsent i mye annen type musikk. Han forklarer selv at musikk er interessant nesten uansett sjanger, måte, stil og art. 

## Diskografi

Steve Rodby har brukt det meste av sin musikalske karriere på å spille bass, men har også vært produsent for en del innspillinger han selv har vært med på som musiker. Han har helt klart brukt mest tid på sitt bidrag til gruppen, men har også vært med på andre prosjekter med både jazzmusikere og artister innenfor andre sjangere. Nedenfor er listet noen av de best solgte albumene han har vært med på.

## Referanser


## Eksterne lenker
* 
* 
* Pat Metheny Groups hjemmeside
* Ekstern biografi
Chongchuan

**Chongchuan** (kinesisk: 崇川区; pinyin: *Chóngchuān Qū*) er et bydistrikt i byprefekturet Nantong i provinsen Jiangsu i Folkerepublikken Kina. 
Chongchuan har et areal på 215 km² og teller ca. 670&nbsp;000 innbyggere (2004).

## Eksterne lenker
* Lokalregjeringens hjemmesider
Scopus

**Scopus** er en akademisk database for sammendrag, referanser og henvisninger for artikler i forskningstidsskrifter. Den dekker nær  titler fra mer enn  internasjonale utgivere, inkludert omtale av mer enn  tidsskrifter innenfor naturvitenskapelige, tekniske, medisinske og samfunnsvitenskapelige fag. Scopus er eid av Elsevier og er tilgjengelig over Internett til abonnenter. Søk i Scopus omfatter søk i vitenskapelige nettsider via Scirus, et annet produkt fra Elsevier, foruten også patentdatabaser.

Scopus tilbyr også utvidet informasjon om de vitenskapelige forfatterne, som siteringer (det vil si hvordan deres artikler er brukt i andres publikasjoner), om deres vitenskapelige publikasjoner og deres bibliografiske data, hvilke referanser de har brukt i deres arbeid, og antall ganger deres artikler er sitert i andres artikler. Er tidsskriftet dekket av Scopus, kan man gå videre inn på den enkelte artikkel.

Databasen har mulighet for å sette opp såkalte «varslinger». Alle som oppretter en profil i Scopus kan legge til sine interesser eller et spesielt søk. Kommer det en ny artikkel innen det emnet man er interessert i, eller det søket man er interessert i, får man melding på e-post eller RSS.

## Referanser


## Eksterne lenker
*
Gangzha

**Gangzha** (kinesisk: 港闸区; pinyin: *Gǎngzhá Qū*) er et bydistrikt i byprefekturet Nantong i provinsen Jiangsu i Folkerepublikken Kina. Gangzha har et areal på 134 km² og teller ca 180&nbsp;000 innbyggere (2004).
No Leaf Clover

**No Leaf Clover** er en sang fra heavy metal-bandet Metallica. 

Den ble for første gang blitt spilt under S&M-konserten i 1999 sammen med San Francisco Symphony Orchestra, og har blitt spilt 113 ganger ifølge www.metallica.com . Sangen ble ikke skrevet til denne konserten, men den er ikke på noe studioalbum som Metallica har gitt ut, men den er på lydopptaket og innspillingen av konserten til S&M. Dette gjelder også sangen «Human».

Sangen ble skrevet av frontmann og gitarist James Hetfield og trommeslager Lars Ulrich. Den handler om å nesten finne ut av et problem, men så kommer bare flere problemer, hvor i teksten til sangen at lyset (*the light*) er løsningen, mens toget (*freight train*) er flere problemer.

## Eksterne lenker
*
Camino (nettleser)

**Camino** var en gratis nettleser spesielt utviklet for operativsystemet Mac OS X. Nettleseren forsøkte å integrere flest mulige funksjoner fra operativsystemet, og bygget på nettelesermotoren Gecko. Camino var kjent for å være en elegant nettleser, men også for å gi brukeren god oversikt over aktuelle faner.

30. mai 2013 annonserte The Camino Project at nettleseren ikke ville utvikles videre.

## Referanser


## Eksterne lenker
*
E-76

**E-76** er et countryrockband fra Vinje i Telemark som ble startet i 1991.

E-76 mottok Vinje kommunes kulturpris i 2002.

I april 2005 kom gruppas syvende album *[[Turing (musikkalbum)|Turing]]*. Fra den plata fikk de en liten hit med låta «Vill og galen». I 2014 ga de ut sitt niende album, som hadde tittelen *Cowboyland*. I et intervju i 2025 uttalte bandet: «Det blir neppe fleire plater. Det siste albumet, Cowboyland, kom i 2014. I dag er det strøyming det går i.»

## Medlemmer

* Nils Ole-Lien: vokal, kassegitar, mandolin
* Edvin Loftsgarden: vokal, gitar
* Oddbjørn Aase: keyboard, trekkspill, kor
* Kristian Sundsvalen: elgitar, steelgitar
* Bjørn Edmund Fosstveit: bassgitar, kor
* Oddmund Vågslid: trommer

## Diskografi
### Album
*1991: *[[E-76 (album)|E-76]]*
*1992: *[[Bygderock med telehiv]]*
*1994: *[[Heilt Texas]]*
*1996: *[[Rispur og rølp]]*
*1999: *[[Gørgode låtar]]* 
*2001: *[[Best på fest]]*
*2005: *[[Turing (musikkalbum)|Turing]]*
*2009: *[[Meir E-stoff]]*
*2014: *Cowboyland*

### Singler/EP-er
*1996: *Forbaska gjirugknark*
*1996: *Byturen* 
*2004: *Ungkarsfestival*
*2008: *Mesta*
*2025: *To kråkur*

## Referanser


## Kilder
* Norsk pop- og rockleksikon – Vega Forlag / Bergenstrubaduren / NRK

## Eksterne lenker
* 
*
Svein Sevje

**Svein Reidar Sevje** (født 1948) er en norsk diplomat. Han er særlig kjent for sitt arbeid i Midtøsten.

Sevje er utdannet historiker og tok i 1977 hovedfagseksamen ved Universitetet i Oslo. 

Etter flere års arbeid i utenrikstjenesten avanserte Sevje i 1992 til byråsjef. Han ledet Utenriksdepartementets Afrika-seksjon fra 1993 til 1994 og var fra 1998 til 2002 sjef for Midtøsten-seksjonen. Han var stasjonert i Israel under arbeidet med den såkalte Oslo-kanalen. I 1995 ble Sevje den første, offisielle diplomatiske representant for Norge til Den palestinske selvstyremyndigheten, da et representasjonskontor ble etablert i Gaza. Han har etter dette vært ambassadør i Syria og Libanon og var 2006–2008 spesialutsending til Midtøsten. Sevje var ambassadør i Damaskus da Norges ambassade ble brent ned av demonstranter i februar 2006. 

Fra 2008 var Sevje ambassadør i Sudan. I statsråd 9. april 2010 ble Sevje utnevnt til ambassadør i Israel. Han har tidligere vært chargé d'affaires og ambassaderåd ved samme stasjon.

Sevje ble i 2002 utnevnt til ridder av 1. klasse av Den Kongelige Norske Fortjenstorden og ble i 2009 forfremmet til kommandør.

## Referanser
Paratropidae

* *[[Anisaspis]]*
* *[[Anisaspoides]]*
* *[[Melloina]]*
* *[[Paratropis]]* 

**Paratropidae** er en gruppe (familie) av edderkopper som tilhører den forholdsvis primitive gruppen Mygalomorphae. Det er en artsfattig familie med bare 8 kjente arter som lever i Sør-Amerika.

## Utseende
Denne familien er ikke av de største mygalomorfe edderkoppene. Artene er gjerne brunlige, lite hårete. De kan skilles fra flere lignende familier på at spinnvortene er ganske korte.

## Utbredelse
Familien er bare kjent fra den nordlige delen av Sør-Amerika (inkludert Panama) og fra Karibia.

## Systematisk inndeling
Familienavnet blir også stavet Paratropididae.

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe mygalomorfe edderkopper, Mygalomorphae
***** Overfamilie Theraphosoidea
****** Familie Paratropidae Simon, 1889
******* Underfamilie Glabropelmatinae Raven, 1985
******** Slekten *[[Melloina]]* Brignoli, 1985
********* *[[Melloina gracilis]]* (Schenkel, 1953)  (Venezuela)
********* *[[Melloina rickwesti]]* Raven, 1999 (Panama)
******* Underfamilie Paratropidinae Simon, 1889
******** Slekten *[[Anisaspis]]* Simon, 1891
********* *[[Anisaspis tuberculata]]* Simon, 1891  (St. Vincent)
******** Slekten *[[Anisaspoides]]* F. O. P-Cambridge, 1896
********* *[[Anisaspoides gigantea]]* F. O. P.-Cambridge, 1896  (Brasil)
******** Slekten *[[Paratropis]]* Simon, 1889
********* *[[Paratropis papilligera]]* F. O. P.-Cambridge, 1896 (Brasil)
********* *[[Paratropis sanguinea]]* Mello-Leitão, 1923 (Brasil)
********* *[[Paratropis scruposa]]* Simon, 1889  (Peru)
********* *[[Paratropis seminermis]]* Caporiacco, 1955 (Venezuela)

## Eksterne lenker
* 
* Foto av ''Paratropis'' sp. 
* Foto av ubestemt art
Gangca

**Gangca** (kinesisk: 刚察县; pinyin: *Gāngchá Xiàn*) er et fylke i det autonome prefektur Haibei i provinsen Qinghai i Folkerepublikken Kina.

Befolkningen var på  innbyggere i 1999.

## Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Bibliografi
* Andreas Gruschke: *The Cultural Monuments of Tibet’s Outer Provinces: Amdo – Volume 1. The Qinghai Part of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3

## Eksterne lenker
* Informasjonssider